
1. Miért különleges adat a lépésszám?

	⚠️ KÜLÖNLEGES ADAT — GDPR 9. CIKK
A lépésszám egészségügyi adatnak minősül a GDPR 9. cikke és az Európai Adatvédelmi Testület iránymutatása alapján,
mivel közvetve a személy fizikai állapotára, egészségére következtetés vonható. Kezelése csak
explicit hozzájárulással jogszerű — hallgatólagos vagy általános hozzájárulás NEM elégendő.



A Cashletics alkalmazás az alábbi forrásokból képes lépésszám adatot elérni — kizárólag a felhasználó döntése alapján:
1. Android: Health Connect API (elsődleges forrás) vagy telefon szenzor (tartalék forrás)
1. iOS: HealthKit API — jelenleg nem aktív; az iOS-verzió előtt frissítendő

2. Milyen adatot gyűjtünk és miért?

	Adat
	Pontosan mit
	Cél
	Amit NEM gyűjtünk

	Lépésszám
	Napi aggregált lépésszám (egész szám)
	Aktivitás követés, játékos jutalom
	Nyers GPS adat, útvonal, helyszín



Adatminimalizálás: az alkalmazás csak aggregált napi adatot tárol — percre, órára bontott vagy nyers szenzor adatot NEM.

3. Az adatkezelés jogalapja

	Jogalap
	GDPR 9(2)(a)

	Magyarázat
	Az érintett kifejezett hozzájárulása különleges adatainak kezeléséhez

	Követelmények
	Explicit (nem hallgatólagos), tájékozódott, szabad, egyértelmű

	Mikor történik
	Lépésszám funkció bekapcsolásakor — funkcióhoz kötött engedélykérés (HJ-001 5. fejezet)

	Formája
	Külön tájékoztató ablak; a hozzájárulás a „Folytatás az engedélyhez” gomb megnyomásával történik, ezt követi az Android-engedély kérése; opcionális (nem kötelező)

	Visszavonható?
	Igen — bármikor, visszaható erő nélkül (GDPR 7. cikk (3))



4. App-beli hozzájárulási szöveg

Az alábbi szöveg jelenik meg, amikor a felhasználó a lépésszám funkciót bekapcsolja, az Android-engedély kérése előtt (HJ-001 5. fejezet). Az idézőjeles szövegek az alkalmazás szó szerinti felületi szövegei (1.0.46+47 verzió); a dokumentumverziót az alkalmazás az aktív jogi konfigurációból jeleníti meg.

	[ KÉPERNYŐ: „Lépésszám-hozzáférés” ]
„A Cashletics most az Android Fizikai aktivitás és a Health Connect engedélyét fogja kérni a lépésszám olvasásához.”
[ dokumentumverzió: HE-001, az aktív jogi konfigurációból ]
────────────────────────────────────────────────
„Mire használjuk?”
„A napi, heti és havi lépések megjelenítésére, valamint privát lépéscélok, kihívások és jutalmak kiszámítására. Lépés- vagy Health-adatot nem teszünk közzé ranglistán; a nyilvános ranglista kizárólag XP-t használ.”
„Milyen adatot érünk el?”
„Kizárólag olvasási hozzáférést kérünk a LÉPÉSEK adathoz. A napi és időszaki részleteket 90 napig tároljuk; a privát, jelvényekhez használt összesített lépésszám a hozzájárulás visszavonásáig vagy a fiók törléséig marad meg. Nem írunk Health Connect adatot, és más egészségügyi adatot nem kérünk.”
„Te döntesz”
„Az engedély opcionális. Elutasításkor nem nyitunk rendszerengedélyt; a pénzügyi funkciók és a PiggyRun tovább használható, de a lépésszinkron és a hozzá kötött jutalmak nem frissülnek. Az engedély később visszavonható.”
────────────────────────────────────────────────
[ „Health tájékoztató” ]   [ „Most nem” ]   [ „Folytatás az engedélyhez” ]



1. A „Folytatás az engedélyhez” gomb a kifejezett hozzájárulás: ha nincs aktuális hozzájárulás, a szerver ekkor rögzíti (health_accept esemény; healthConsent, healthPolicyVersion), és csak ezután nyílik meg az Android-engedély kérése.
1. A „Most nem” gomb elutasít: rendszerengedély-kérés nem nyílik, az alkalmazás többi része használható.
1. Az alkalmazáson belüli hozzájárulás és az Android-engedély külön állapot: a rendszerengedély a hozzájárulás után is megtagadható vagy visszavonható.
1. A „Health tájékoztató” gomb az egészségügyi adatokról szóló részletes tájékoztatót nyitja meg.

5. Adatfolyam és tárolás

	Lépés
	Leírás
	Hol történik

	1. Forrás
	Health Connect API vagy telefon szenzor
	Felhasználó eszközén

	2. Aggregáció
	Napi összeg számítása (nyers adat eldobva)
	Felhasználó eszközén

	3. Tárolás
	Aggregált napi adat feltöltése
	Cloud Firestore (Google LLC, EU-US DPF)

	4. Használat
	Aktivitás megjelenítés, jutalom számítás, statisztika
	Alkalmazáson belül

	5. Törlés
	Hozzájárulás visszavonásakor vagy fiók törlésekor
	Firestore-ból véglegesen



Megőrzési idő: a hozzájárulás visszavonásáig, azt követően 30 napon belül törlés; mindezen belül legfeljebb 90 nap az utolsó szinkronizálástól számítva. Fiók törlésekor minden egészségügyi adat azonnal törlődik.

6. Tiltott felhasználások

A Google Play Health Permissions Policy és a GDPR 9. cikke alapján az egészségügyi adat (lépésszám) kizárólag az engedélyezett célokra használható. Kifejezetten tilos:
1. Reklámcélú használat — sem AdMob-nak, sem más hirdetőnek NEM kerül átadásra
1. Harmadik félnek történő értesítés nélküli továbbítás
1. Hitel-, biztosítási, foglalkoztatási döntésekhez való felhasználás
1. Nyilvános ranglistán történő közzététel
1. Nyers szenzor adatok tárolása

7. Android — Health Connect részletek

	Paraméter
	Érték

	API
	Android Health Connect (androidx.health.connect)

	Kért engedélyek
	READ_STEPS; READ_HEALTH_DATA_HISTORY; ACTIVITY_RECOGNITION. A READ_HEALTH_DATA_HISTORY a heti/havi/éves aggregált lépésszám-összesítésekhez szükséges; az ACTIVITY_RECOGNITION az Android rendszerű aktivitás-/lépésszám-támogatást szolgálja. Az app továbbra sem kezel GPS-t, útvonalat, pulzust vagy edzéstípust.

	Engedély kérés módja
	Health Connect system dialog — a felhasználó az Android rendszer felületén engedélyezi

	Visszavonás módja (1)
	Cashletics > Beállítások > Egészségügyi adatok > Kikapcsolás

	Visszavonás módja (2)
	Android Beállítások > Health Connect > Cashletics > Engedélyek eltávolítása

	Play Console deklaráció
	Health Connect API használat nyilatkozat szükséges — GPS-001

	Adattípus Play Data Safety-ben
	„Health info” és „Fitness info” — opcionális, felhasználó megosztja



8. iOS — HealthKit részletek (jelenleg nem aktív)

	iOS / HealthKit jelenleg nem aktív; iOS-verzió indulása előtt frissítendő
Az iOS HealthKit integráció részletei az App Store benyújtás előtt bepótlandók.
A struktúra azonos az Android ággal; csak az API-specifikus részek térnek el.



	Paraméter
	Érték (Android analógia)
	iOS érték

	API
	Health Connect
	iOS / HealthKit jelenleg nem aktív

	Kért engedélyek
	READ_STEPS; READ_HEALTH_DATA_HISTORY; ACTIVITY_RECOGNITION. A READ_HEALTH_DATA_HISTORY a heti/havi/éves aggregált lépésszám-összesítésekhez szükséges; az ACTIVITY_RECOGNITION az Android rendszerű aktivitás-/lépésszám-támogatást szolgálja. Az app továbbra sem kezel GPS-t, útvonalat, pulzust vagy edzéstípust.
	iOS / HealthKit jelenleg nem aktív

	Info.plist kulcs
	—
	iOS / HealthKit jelenleg nem aktív

	Visszavonás módja
	Android beállítások
	iOS / HealthKit jelenleg nem aktív

	App Store deklaráció
	Play Console Health nyilatkozat
	iOS / HealthKit jelenleg nem aktív



9. Érintetti jogok az egészségügyi adattal kapcsolatban

	Jog
	Hogyan gyakorolható

	Visszavonás (GDPR 7(3))
	Alkalmazás > Beállítások > Egészségügyi adatok > Kikapcsolás — azonnali hatállyal

	Törlés (GDPR 17.)
	privacy@cashleticsapp.com — 30 napon belül végrehajtva

	Hozzáférés (GDPR 15.)
	privacy@cashleticsapp.com — 30 napon belül tájékoztatás

	Korlátozás (GDPR 18.)
	privacy@cashleticsapp.com

	Hordozhatóság (GDPR 20.)
	privacy@cashleticsapp.com — JSON formátumban

	Panasz (GDPR 77.)
	NAIH: www.naih.hu | ugyfelszolgalat@naih.hu



A visszavonás nem érinti a visszavonás előtt végzett adatkezelés jogszerűségét. A visszavonás után a lépésszám funkció leáll, a már tárolt aggregált adatok 30 napon belül törlődnek.

10. Kereszthivatkozás — szinkronizált dokumentumok

Az egészségügyi adat kezelése az alábbi dokumentumokban szerepel — ezeknek tartalmilag összhangban kell lennük:

	Dokumentum
	Releváns fejezet / sor
	Szinkron elem

	AT-001
	6. fejezet
	Egészségügyi adat önálló fejezet, megőrzési idő, jogalap

	AT-001-EN
	Section 6
	Azonos tartalom angolül

	ROPA-001
	Egészségügyi adat sor
	GDPR 9. cikk jelölés, 90 napos megőrzés

	DPIA-001
	Kockázatértékelés
	Különleges adat kockázat elemzése

	HJ-001
	5. fejezet — lépésszám-engedély
	App-beli szöveg és UI folyamat

	GPS-001
	Health info deklaráció
	Play Console Data Safety form

	HE-001-EN
	Teljes dokumentum
	Angol tükörfordítás



Verziókezelés

	Verzió
	Dátum
	Változtatás
	Jóváhagyta

	v1.5
	2026
	Első kiadás — végleges
	Dr. Crespo Zsuzsanna

	v1.7
	2026. augusztus 1.
	Sybell székhely javítása (DPA-001); DPA-002 3.6 incidens-bejelentés szűkítése + nem korlátozható felelősségi kategóriák; DPA-003 felelősségkorlátozás (12 havi díj, min. 500.000 Ft); publikálási dátum frissítése
	Dr. Crespo Zsuzsanna

	v1.8
	2026. augusztus 1.
	Zsuzsa jóváhagyása átvezetve (DPIA-001, LIA-001, PR-001 lektorálva; DPA-002 3.6 + felelősségi keret; DPA-003 felelősségkorlátozás). Aláírások folyamatban.
	Dr. Crespo Zsuzsanna

	v1.9
	2026. augusztus 1.
	PiggyRun minijáték, Piggy Coin, részvételi jegytípusok (sima/ezüst/arany) és véletlenszerű jutalomcsomagok (ládák) szabályozása; láda szerencsejáték-jogi minősítése jóváhagyva; gamifikációs adatelemek bővítése (AT-001, ROPA-001); DPA-001 AdMob/Firebase elfogadási dátumok; DPIA-001 I4 lezárva.
	Dr. Crespo Zsuzsanna

	v1.9.1
	2026. augusztus 1.
	Sybell (DPA-002): a szerződéstervezet aláírása helyett a Sybell ÁSZF 11.1 pontja (2026.07.20., GDPR 28. cikk (3) és (9)) rendezi az adatfeldolgozást; hivatkozások átvezetve (DPA-001, DPA-002, DPIA-001, CHK-001, D2-UGY, SZ-001, WEL-001, XHV-001); ÁSZF archiválva.
	Dr. Crespo Zsuzsanna

	v1.10
	2026. augusztus 1.
	DPA-003 (Bánki Balázs): a fejlesztői észrevételek átvezetése — fejlesztői szerepkör és adatkategóriák szűkítése, incidensbejelentés GDPR 33(2), jogellenes utasítás jelzése GDPR 28(3), harmadik országos transzfer pontosítása, felelősségi alsó korlát törlése. Adminisztrátori funkciókapcsolók és audit-napló felvétele (ROPA-001 17. tétel, 12 hónap megőrzés); admin felület hozzáférési mátrix pontosítása (SZ-001 2.1).
	[külön nem került jóváhagyásra — a v1.10.1 váltotta fel]

	v1.10.1
	2026. augusztus 6. · kieg. 2026. szeptember 4. és 5.
	EN terminológiai egységesítés (Article, Data Controller); a lektori döntések átvezetése; a négy dokumentálatlan kollekció adatköre az AT-001 4. pontjában. 2026. szeptember 4-i kiegészítés: az aláíratlan példányokban az előre kitöltött aláírási dátum helyett helyőrző (14 dokumentum); a GDPR 12(3) szerinti „indokolatlan késedelem nélkül” fordulat átvezetése (AT-001 HU/EN, EJ-001); a DPIA-001-ben az egészségügyi adat visszavonás utáni megőrzése 7 napról 30 napra, a HE-001-gyel egységesítve; a BH-001 angol változatában az EU-US Data Privacy Framework hivatkozás javítása; a DPA-002-ben az aláírás helyett a Sybell ÁSZF 11.1 pontján és az adatkezelői írásbeli utasításon alapuló jogviszony rögzítése; a DPA-001 28. cikk szerinti nyilvántartásában oszlopeltolódás javítása. Továbbá: a ROPA-001 és az ATJ-001 szövegében a nyilvántartott adatkezelési tevékenységek száma a tényleges 25-re javítva (korábban 17, illetve 16); a HJ-001 consent-példáiban a soha nem publikált AT-001 v1.8.3 hivatkozás a publikált v1.8-ra javítva. A lektori döntések átvezetése (2026. szeptember 4.): a GDPR 28(3)(f) szerinti segítségnyújtási kötelezettség beemelése a DPA-002 3.7 és a DPA-003 3.10 pontjaként; a GPS-001 Play Data Safety táblájában a Firebase Analytics felé történő továbbítás — a dokumentum saját fogalmi elhatárolásával összhangban — már nem megosztásként szerepel, az egészségügyi és fitnesz adat pedig nem kötelezőként; a LIA-001 hatóköréből kikerült a Firebase Analytics (L1) és az arra épülő aggregált elemzés (L3), mert azok jogalapja hozzájárulás, és a kizárási tábla ezzel kiegészült; a KK-001 korhatár-indoklásából elmarad a téves Infotv.-hivatkozás, a GPS-001 és az XHV-001 azonos fordulatával együtt; az EJ-001 válaszadási határideje összhangba hozva az AT-001 nyilvános ígéretével (összesen legfeljebb 60 nap); a 12(3) szerinti 30 napos vállalás mellé magyarázó megjegyzés került; a BH-001 magyar változata megkapta a harmadik országba történő adattovábbítás leírását; az AT-001 a Cloud Firestore tárolási helyét a ROPA-val egyezően eur3 európai multirégióként adja meg; a fejlesztő bekerült az AT-001 adatfeldolgozói felsorolásába, a DPA-003 utasítási pontja pedig a transzfer-fordulattal egészült ki; hat helyen az „anonimizált” megjelölés „álnevesített”-re pontosítva. Az adatkezelő 2026. szeptember 4-i nyilatkozata alapján: az adminfelületi kétfaktoros hitelesítés lejárt határidő helyett a tényleges teljesítés dátumával (2026. szeptember 1.) szerepel; a fejlesztő nevére szóló vészleállítási hozzáférés még nincs aktiválva, ezért az SZ-001 hozzáférési mátrixa és a DPA-003 3.9.8 átmeneti rendelkezése a mai és a végleges működést külön rögzíti, a szerepkörrel ténylegesen elérhető adatok tételes felsorolásával; a korábbi projektszintű (Editor) jogosultság visszavonása rögzítve. Az INC-001 érintetti ága megkapta a GDPR 34(3) mentesülési okait, a ROPA 06. tételének megőrzési ideje az AT-001-gyel összhangba került, egy lejárt külső hivatkozás cserélve, és az SZ-001 két többoldalas táblája fejlécismétlést kapott. A dokumentumok első oldaláról elmarad a fejlécben amúgy is szereplő logó második példánya (29 dokumentum); a fejléces logó változatlan, és a dokumentumok szövege egyetlen karakterrel sem változott. 2026. szeptember 5-i kiegészítés: a megőrzési idő a visszavonás utáni 30 napos törléssel pontosítva; a csomagszintű lektori jóváhagyás átvezetve a verziótáblába. 2026. szeptember 6-i kiegészítés: az adatkezelő 2026. szeptember 5-i válasza alapján a csomag hatálybalépése 2026. augusztus 1-ről 2026. október 1-re módosítva (79 hely; a DPA-003 alkalmazandósági fordulata, a D2-UGY jóváhagyási dátumai és a verziótáblák dátumai szándékosan érintetlenek). 2026. szeptember 24-i kiegészítés: a csomag hatálybalépése 2026. október 1-ről 2026. OKTÓBER 12-re módosult. Indok: az ÁSZF-001 14. pontja és az AT-001 9. pontja szerint a felhasználókat a változásról legalább 15 nappal a hatálybalépés előtt értesíteni kell; a közzététel és az értesítés 2026. szeptember 27-én történt meg (a korábban tervezett szeptember 25. helyett). A KK-001 és a PR-001 aláírási dátuma a közzététel napja.
	Dr. Crespo Zsuzsanna

	v1.10.2
	2026. október 3. · kieg. 2026. október 8.
	A HJ-001 v1.10.2-höz igazított hivatkozások (az adatkezelő 2026. október 2-i technikai eltéréslistája alapján): a lépésszám-engedély a funkció bekapcsolásakor kért, funkcióhoz kötött engedély (HJ-001 5. fejezet); a 4. fejezet címéből kikerült a fejlesztői megvalósítási jelölés. Tartalmi változás nincs. A hatálybalépés változatlanul 2026. október 12. Kiegészítés 2026. október 8., a közzététel előtt (az adatkezelő 2026. október 3-i technikai válaszai alapján): a 4. fejezet az alkalmazás tényleges, szó szerinti tájékoztató szövegét tartalmazza; a hozzájárulás formája a tájékoztató ablak „Folytatás az engedélyhez” gombja, külön jelölőnégyzet nincs.
	Dr. Crespo Zsuzsanna

Következő felülvizsgálat: 2027. augusztus 1.
v1.5a kiegészítés — Android Health jogosultságok:
A forráskód jelenlegi Android permission-készlete változatlan marad: READ_STEPS, READ_HEALTH_DATA_HISTORY és ACTIVITY_RECOGNITION. Ezek kizárólag a lépésszám olvasására, korábbi időszaki lépésszám-összesítésre és Android aktivitásfelismerési támogatásra szolgálnak. A Cashletics nem kér és nem kezel helyadatot, GPS-útvonalat, pulzust, edzéstípust vagy egyéb egészségügyi adatot.

